**SENAT UNIVERSITAR**

**HOTĂRÂREA NR. 11**

**A SENATULUI UNIVERSITAR DIN DATA DE 26.10.2022**

În temeiul Legii Nr. 1/2011 – Legea Educaţiei Naţionale şi a Cartei Universitare, Senatul U.M.F. „Carol Davila” din Bucureşti întrunit în data de 26.10.2022, hotărăşte:

**Art. 1.** Se aprobă propunerea de acordare a titlului de *Doctor Honoris Causa* Dlui Prof. Univ. Dr. Kyriakos Anastasiadis, Decan al Facultății de Medicină, Universitatea Aristotelos din Salonic, Grecia (Anexa 1).

**Art. 2.** Se aprobă *Raportul privind alegerile de la nivelul Departamentelor și Disciplinelor unde s-au vacantat pozițiile de director de departament și șef disciplină* (Anexa 2).

[**Art. 3.** Se aprobă modificările la *Metodologia proprie de concurs pentru ocuparea posturilor didactice și de cercetare din Universitatea de Medicină și Farmacie „Carol Davila” din București,* inclusiv la Anexa II A (*Fișa de verificare a îndeplinirii standardelor minimale pentru participarea la concursul de ocupare a posturilor didactice în cadrul UMFCD*) și Anexa II B (*Fișa de autoevaluare a candidatului și evaluare de către comisiile de concurs pentru ocuparea posturilor didactice în cadrul UMFCD*) (Anexele 3-19).](https://umfcd.ro/concursuri-didactice-semestrul-i-anul-universitar-2022-2023/)

**Art. 4.** Se aprobă propunerea de nominalizare a D-nei Conf. Univ. Dr. Sfeatcu Ionela – Ruxandra ca membru în *Comisia instituțională de evaluare și asigurare a calității.*

**Art. 5.** Se aprobă propunerea conform căreia componenta teoretică a cursurilor postuniversitare să se poată desfășura și online.

**Art. 6.** Se aprobă propunerea de înființare a *Centrului de transfer tehnologic CTT-UMFCD* (indicator de rezultat al Proiectului 33PFE/30.12.2021) (Anexa 20).

**Art. 7.** Se aprobă structura organizatorică a *Centrului de transfer tehnologic CTT-UMFCD* (indicator de rezultat al Proiectului 33PFE/30.12.2021) (Anexa 21).

**Art. 8.** Se aprobă *Regulamentul de organizare și funcționare al Centrului de cercetare dezvoltare de structuri terapeutice inovative InnoTher* *– formă consolidată* (Anexa 22).

**Art. 9.** Se aprobă structura organizatorică a *Centrului de cercetare dezvoltare de structuri terapeutice inovative InnoTher* *– formă consolidată* (Anexa 23).

**Art. 10.** Se aprobă solicitările de prelungire pentru 9 studenți doctoranzi (Anexa 24).

**Art. 11.** Se aprobă solicitările de amânare a susținerii tezei de doctorat în temeiul Legii 49/2013 pentru 7 studenți doctoranzi (Anexa 25).

**Art. 12.** Se aprobă exmatricularea unei studente-doctorand, înmatriculată la 01.10.2018 conform adresei cu nr. 27286 din data de 27.09.2022, primită de la Direcția Financiar-Contabilă, pentru neîndeplinirea obligațiilor financiare (Anexa 26).

**Art. 13.** Se aprobă exmatricularea studenților doctoranzi, înmatriculați în 2014, 2015, 2016, 2017, 2018, pentru neîndeplinirea obligațiilor școlare (Anexa 27).

**Art. 14.** Se aprobă propunerea de numire a Dlui Conf. Univ. Dr. Savu Cornel în funcția de Șef de Disciplină interimar în cadrul *Disciplinei Chirurgie Toracică II, Departamentul Clinic 4, Patologie Cardio-Toracică*, *Facultatea de Medicină*, în urma autosuspendării din această funcție a Dlui Prof. Univ. Dr. Sîrbu Horia, până la data de 30.06.2023 (Anexa 28).

**Art. 15.** Se aprobă solicitarea pentru plata din venituri proprii UMFCD (1600 lei/candidat) pentru un nr. de 26 cadre didactice înscrise la cursul de pregătire psihopedagogică Nivelul I, care se va desfășura în Semestrul I al Anului Universitar 2022-2023 (Anexa 29).

**Art. 16.** Se aprobă solicitarea Dnei Prof. Univ. Dr. Anca Mirela Ionescu pentru plata cu ora în cadrul UMFCD – Disciplina *Medicină Sportivă*, Departamentul 9 (curs opțional *Medicină Sportivă aplicată*) și pentru cursuri cu rezidenții din specialitatea *Medicină Sportivă* și *Medicină Fizică și Reabilitare Medicală* (Anexa 30).

**Art. 17.** Se aprobă solicitarea Dlui. Prof. Univ. Dr. Horațiu Moldovan pentru plata cu ora în cadrul Universității Politehnică București (Anexa 31).

**Art. 18.** Se aprobă solicitarea Revera Assisted (Enayati Medical City) de transformare a Compartimentului Geriatrie în Compartiment Clinic Geriatrie (Anexa 32).

**Art. 19.** Se aprobă propunerea de achiziționare a serviciilor de evaluare financiară și tehnică, după caz, a imobilului situat în Str. Pitar Moș Nr.20, Sector 2, în vederea unei posibile achiziționări a acestuia (Anexa 33).

**Art. 20.** Se aprobă propunerea de numire a unui reprezentant al studenților ca membru în Comisia de Etică și Deontologie Universitară (CEDU) din cadrul Universității de Medicină și Farmacie „Carol Davila” (Anexa 34).

Președinte Senat,

**PROF. UNIV. DR. DRAGOȘ VINEREANU**

 **Avizat Serviciul Juridic și Contencios,**

 Consilier Juridic Raluca-Andreea Stănescu